stanford-oval/wikipedia huggingface dataset:
בני שנגול

בני שנגול (געז: ቤኒ ሻንጉል) הוא אזור הממוקם במערב אתיופיה בין הנילוס הכחול לגבול סודאן. שם האזור מגיע מצמד המילים "בלה שנגור" בשפת הבארטים, כאשר משמעות המילה "בלה" היא סלע והמילה "שנגור" שהוא כינוי לאזור קבורה שבו נמצאים, על פי האמונה, רוחותיהם של אבות הבראטים.
לפנים היה האזור מקור לעבדים וזהב וכן עברו בו דרכי מסחר מן הרמה האתיופית לסודאן ולדרום סודאן. בתחילת המאה ה-17 החלו האתיופים לפלוש לאזור ובשלהי אותה המאה היה תחת שליטת של סולטנות פונג'.
במאה ה-18 וה-19 היה לאזור שבו לא שלטה שום ישות מדינית וב-1898 כבש כוח אתיופי בראשותו של מקונן וולדה מיכאל את האזור וסיפח אותו לאימפריה האתיופית. במאה ה-20 היה האזור לנפה במחוז ולגה.
כיום האזור נכלל בתוך מחוז אסוסה שמדינת בנישנגול-גומאז שבאתיופיה.
לקריאה נוספת

Atieb A. Dafallah, Scheik Khojele al-Hassan and Bela Shangul (1825-1938), Addis Ababa University, 1973
Alessandro Triulzi, Salt, Gold and Legitimacy: Prelude to the History of a No Man's Land, Bela Shangul, Wallagga, Ethiopia (ca. 1800-1898), Instituto Universitario Orientale, 1981
הערות שוליים

↑  "Beni Shangul" in Chris Prouty & Eugene Rosenfeld (Editors), Historical dictionary of Ethiopia and Eritrea, Scarecrow Press, 1994, ISBN 0810826631, p. 47
בני רבי חייא

בני רבי חייא היו קבוצת חכמים בתקופת המעבר בין התנאים לאמוראים, בניו של רבי חייא ויהודית.
עוד בינקותם ניכרה בהם חכמה מיוחדת, כך מסופר כי אביהם רבי חייא ישב לפני רבי יהודה הנשיא יחד עם בניו, ורבי יהודה רצה שיאמרו דברי תורה, אך מפני כבודו ואימתו הם חששו לומר. כאשר השקה אותם רבי יהודה הנשיא, הם אמרו כי לא יבוא המשיח עד שתכלה הנשיאות. רבי יהודה הנשיא אמר להם בתרעומת: קוצים אתם מטילים לי בעיני, ואביהם רבי חייא פייסו באמרו: מה נעשה שכתוב "נכנס יין יצא סוד".
כאשר אחד מהחכמים שוחח עם אליהו הנביא מה נעשה למעלה, הוא סיפר כי הוא מקיץ את האבות משינתם רוחץ את ידיהם ומעמידם לתפילה, אך הוא נזהר שלא להעמידם יחד, פן ירבו בתפילה יחד ואז יבוא המשיח, לפני זמנו. לשאלתו של החכם האם יש כדוגמתם בעולם הזה, השיב אליהו הנביא - כי רבי חייא ובניו, כוחם רב כשל האבות - אברהם יצחק ויעקב. כאשר שמע התנא דבר זה, הוא העמידם לתפילה, רבי חייא ובניו יחד, ושלח את אחד מהם לעמוד התפילה. כאשר הם אמרו "משיב הרוח" נשב רוח, וכאשר אמרו "מוריד הגשם" ירד מיד גשם, והם עמדו להגיע למילים "מחיה המתים", דבר שעלול היה לגרום לתחיית המתים לפני זמנה, העולם רעש, ובשמים שאלו: מי גילה את הסוד? כאשר התברר כי אליהו הנביא גילה את הסוד, קראו לאליהו הנביא והלקוהו שישים מלקות של אש, עד שהוא הגיע לבית הכנסת ונדמה להם כדוב של אש והפריעם מלהתפלל.
בני רבי חייא עסקו יחד בתורה, ובתלמוד מוזכרים רבים ממאמריהם כשיטה משותפת, בין הדינים המוזכרים:
הם דנים עם רבי יוחנן בנוגע לאבני הר שנעקרו משורשם אבל עדיין מונחות במקומן
בהלכות ציצית הם פוסקים כי אם בשעת עשיית הציצית היה שיעור מספק ולאחר מכן נשאר שיעור קטן יותר הציצית כשרה (אם נשאר כדי לעונבן ולקשרן יחד)
פוסקים כי מי שלא הבדיל בתחילת השבוע יכול להבדיל כל השבוע
מפרשים הלכות במצוות מליקה
אך כנראה שכל ההלכות בהן פסקו היו  בדינים ואיסורים, ולא במשפט העברי.
הם היו עובדים יחד לפרנסתם. באחת מהפעמים בהם ישבו ועסקו במלאכתם, הם שכחו חלק מתלמודם, והצטערו צער רב. הם שאלו בינם לבין עצמם: האם יודע אבינו רבי חייא מצערינו? האם יודעים המתים הנעשה בעולם? הם דנו בנושא, וסוגיא זו ממלאת כדף שלם במסכת ברכות.
על בני רבי חייא נמנים:
האמורא רבי אושעיא
יהודה
חזקיה.
ג'ון הרדמן

ג'ון הרדמן (באנגלית: John Herdman; נולד ב-19 ביולי 1975 בקונסט שבאנגליה) הוא מאמן כדורגל אנגלי.
קריירת אימון

הרדמן החל את קריירת האימון שלו בגיל צעיר באנגליה, כאשר היה סטודנט ומרצה במשרה חלקית באוניברסיטה. הוא היה מאמן במחלקת הנוער של סנדרלנד עד שנת 2001, ולאחר מכן עבר לניו זילנד.
הוא אימן את נבחרת ניו זילנד בכדורגל נשים בין השנים 2006–2011, והעפיל איתה לגביע העולם בכדורגל נשים בשנים 2007 ו-2011, וכן לטורניר הכדורגל באולימפיאדת בייג'ינג 2008.
בשנת 2011 החל הרדמן לאמן את נבחרת קנדה בכדורגל נשים, ותוך זמן קצר זכה עמה במדליית זהב במשחקים הפאן-אמריקאיים שנערכו במקסיקו באותה השנה. הוא הוביל את הנבחרת למדליות ארד באולימפיאדות לונדון 2012 וריו דה ז'ניירו 2016, וכן אימן אותה בגביע העולם בכדורגל נשים 2015.
ב-8 בינואר 2018 מונה הרדמן למאמן נבחרת קנדה. הוא אימן את הנבחרת בגביע הזהב 2019, וכן בגביע הזהב 2021, בו הגיעה הנבחרת לשלב חצי הגמר.
ברברה באך

| --- | --- |
באך, 1977
באך, 1977
 לידה:  27 באוגוסט 1947  (בת 77) קווינס, ניו יורק, ארצות הברית
 שם במה:  ברברה באך
 שם לידה:  Barbara Goldbach 
 מדינה:  ארצות הברית ארצות הברית
 תקופת הפעילות:  1965–1986 (כ־21 שנים) 
 מקום לימודים:  קווינס קולג'  Dominican Commercial High School 
 בן או בת זוג:  רינגו סטאר (1981–?) 
 צאצאים:  Francesca Gregorini 
 פרופיל ב-IMDb
 
ברברה באך (באנגלית: Barbara Bach; נולדה ב-27 באוגוסט 1947) היא שחקנית ודוגמנית אמריקאית ממוצא יהודי. ידועה בעיקר בשל תפקידה כנערת בונד בסרט "המרגלת שאהבה אותי" (1977). היא נשואה למוזיקאי רינגו סטאר.
ביוגרפיה

נולדה בשם ברברה גולדבאך (Barbara Goldbach) ברוזדייל, קווינס, ניו יורק שבארצות הברית. בתם של מארג'ורי והווארד איי. גולדבאך (2001-1922), שוטר במקצועו. היא הייתה הצעירה מבין חמשת ילדיהם. אביה ממשפחה יהודית-אשכנזית, ואמה הייתה ממשפחה קתולית ממוצא אירי. היא למדה בבית ספר תיכון קתולי ברובע ג'מייקה שבקווינס, ניו יורק.
באך עזבה את בית הספר בהיותה בת 16 לטובת קריירת דוגמנות, עד שהפכה לדוגמנית-על. ג'ו וולש, גיטריסט להקת האיגלס, נישא לאחותה של באך, מארג'ורי באך, ב-13 בדצמבר 2008.
באך היא בעלת תואר שני בפסיכולוגיה מאוניברסיטת קליפורניה בלוס אנג'לס (1993).
קריירה

ב-1971 שיחקה באך לצידן של שתי נערות בונד, קלודין אוז'ה וברברה בושה בסרט המסתורין La Tarantola dal ventre nero שהוא a giallo film והיא הופיעה בתפקידים קטנים בסרטים איטלקיים.
היא גילמה את המרגלת הרוסיה "אניה אמסובה" בסרט "המרגלת שאהבה אותי" בשנת 1977, תפקיד שהביא לה הכרה בינלאומית והפך אותה לסמל סקס. אם כי במשחקה כרב-סרן אניה אמסובה היא הייתה נערת בונד הראשונה שהשתוותה בכוחה לבונד, מכיוון שאף היא הייתה מרגלת מוכשרת, באך אמרה בסיום עבודתה על הסרט שבונד הוא: "חזיר שוביניסטי שמשתמש בנשים כדי להגן על עצמו מפגיעתם של כדורים."
בשנה שלאחר מכן היא הופיעה בסרט Force 10 from Navarone. היא הייתה מועמדת לשחק בסדרת הטלוויזיה "המלאכיות של צ'ארלי", אולם הפסידה את התפקיד לשלי האק, כשעברה מבחני בד לסדרה.

באך הופיעה ב-28 סרטים. היא לא עבדה כשחקנית מאז אמצע שנות השמונים. היא גם הופיעה בפלייבוי מספר פעמים בין 1975 ל-1981, ב-1985 וב-2008.
קריירה > חיים אישיים

באך פגשה את איש העסקים האיטלקי אוגוסטו גרגוריני בטיסה לרומא ב-1966. הם נישאו ב-1968 ועברו לאיטליה שם נולדו בתם, הזמרת-יוצרת פרנצ'סקה גרגוריני (7 באוגוסט 1968) ובנם ג'אני (1972). באך נפרדה מגרגוריני ב-1975 ושבה לארצות הברית עם שני ילדיה.
באך פגשה ברינגו סטאר באתר ההסרטה של הסרט "איש המערות" בפברואר 1980, והם נישאו ב-27 באפריל 1981, שבועות מעטים אחרי שהסרט יצא לבתי הקולנוע. בשנים האחרונות באך מלווה את סטאר בסיוריו והופיעה בכמה מהקליפים של רינגו.
היא ייסדה תוכנית לעזרה עצמית לגמילה מהתמכרות בסיועם של ג'ורג' הריסון, אריק קלפטון ופאטי בויד, שהייתה נשואה להריסון ולקלפטון. באך וסטאר הקימו את ארגון הצדקה "The Lotus Foundation".
הערות שוליים

↑  Bach, Barbara (April 18, 1984). 
How Ringo has changed me
, Weekend Magazine
↑  Jarvis, Jeff (July 18, 1983). 
"Bond's Beauties", פיפל,
Vol. 20, No. 3.
↑  Rayl, Salley (February 23, 1981). 
"Ringo's Star"., 
People, Vol. 15, No. 7.
| --- | --- |
בקרת זהויות :  PLWABN: 9810591753405606  BIBSYS: 11013162  BNE: XX1278786  BnF: cb13891025d (data)  GND: 1093573473  ISNI: 0000 0001 0903 415X  LCCN: no98101937  MusicBrainz: 80a4ee1b-e3e0-46c4-be17-af62c8755af7  NKC: xx0150726  SUDOC: 160196752  VIAF: 56234652   WorldCat (עם VIAF): 56234652
בסיס סקוט

צילום אוויר של בסיס סקוט, האי רוס, אנטארקטיקה
בסיס סקוט מן האוויר, במבט לעבר גבעת התצפית (אנ')
האי רוס והר ארבוס
בסיס סקוט (באנגלית: Scott Base) הוא מתקן מחקר השוכן באנטארקטיקה בהפעלת ניו זילנד. הוא נקרא על שם קפטן רוברט פלקון סקוט מן הצי המלכותי, שעמד בראש משלחות בריטיות לאזור ים רוס באנטארקטיקה. הבסיס, שהוקם על האי רוס סמוך להר ארבוס, באזור חסות רוס בשטח הטריטוריאלי שבחזקת ניו זילנד, הוצב שם במטרה לתת סיוע ותמיכה למחקרי שדה וכמרכז למחקר במדעי כדור הארץ, אבל כיום הוא מנהל מחקר בתחומים רבים.
תולדות הבסיס

במקור הוקם בסיס סקוט לתת תמיכה למשלחת הטראנס-אנטארקטית של חבר העמים הבריטי, שהוקמה בהשראה בריטית ונוהלה באופן פרטי. ממשלת ניו זילנד סיפקה תמיכה הן למשלחת זו והן למיזם השנה הגאופיזית הבינלאומית של 1957, שחמישה מחבריה סופחו למשלחת. שלושה משקיפים ניו זילנדים שתפקידם היה לבחור את האתר לבסיס יצאו אל מצר מקמרדו עם מבצע דיפ פריז I של ארצות הברית בקיץ 1955. אחרי הערכה של אתרים אפשריים, נבחר אתר סמוך ל"באטר פוינט (אנ')". בהמשך נמצא פראם פוינט עדיף לתכלית זו, כיוון שסיפק גישה נוחה יותר לפריקת צידה מספינת המשלחת "אנדבר (אנ')" וכן איפשר נחיתה והמראה למטוסי חיל האוויר המלכותי של ניו זילנד, שפעולתם הייתה חיונית למשלחות באנטארקטיקה, על מסלול קרח סמוך. הבסיס נשקף אל מה שמוכר כיום כמצר האסקל. בסיס סקוט עבר לבעלותה של ממשלת ניו זילנד, המפעילה אותו באמצעות המחלקה למחקר מדעי ותעשייתי (אנ'), ב-5 במרץ 1958, עם סיום המשלחת הטראנס-אנטארקטית.
במהלך השנה הגאופיזית הבינלאומית לא פעל המתקן האמריקאי בהאט פוינט כבסיס מחקר. על המשלחת הניו זילנדית הוטלה האחריות לספק את הנתונים המדעיים החשובים (הנתונים העוסקים בזוהר הקוטב, ביונוספרה, בסייסמולוגיה וכן הלאה), הקושרים את פעילויות המחקר של אזור מקמרדו עם אלה של תחנת הקוטב של ארצות הברית והתחנה המשותפת לארצות הברית ולניו זילנד בכף האלט, ארץ ויקטוריה.
בשנת 1958, לאחר השלמת המשלחת הטראנס-אנטארקטית והשנה הגאופיזית הבינלאומית, קיבלה ניו זילנד את ההחלטה להמשיך להפעיל את בסיס סקוט לקיום מחקר מדעי, שחלק גדול ממנו מסתמך על רצף הנתונים המצטברים ברשומות לאורך השנים. כדי לקיים את הפעילות, החלה תוכנית לבניית הבסיס מחדש בשנת 1976. נכון ל-2008, הבניין המקורי היחיד הוא צריף האוכל 'A' של המשלחת הטראנס-אנטארקטית, המכיל חומר שמתעד את מעורבות ניו זילנד באנטארקטיקה מאז 1957. ב-2005 הוזמנה הקמתו של מרכז השדה ע"ש הילרי, בניין דו-קומתי, המגדיל את שטח הרצפה ב-1800 מ"ר ומספק שטחי עבודה לתמיכה בקבוצות שדה לצד מרחב נוסף לעבודה משרדית. הבניין נפתח רשמית על ידי מי שהיה אז שר החוץ, פיל גוף (אנ'), וסר אדמונד הילרי.
משנת 1957 עד 1986 מילאו כלבים תפקיד חשוב בפעולות הבסיס. בזמן הראשון תפקדו כאמצעי תעבורה חשוב, אבל עם השיפור בטכנולוגיה פחתה חשיבותם עד שהועברו מן המקום בהתאם לבריתות איכות הסביבה.
מחקרי צלילה החלו בשנת 1985 ועד 2006 נרשמו בסך הכל 1,296 צלילות לצורכי מחקר מדעי.
הבסיס כיום

הבסיס מורכב מאוסף של מבנים ירוקים, המחוברים זה לזה במסדרונות, ועמידים לכל מזג אוויר. המבנים האלה יכולים לאכסן 85 אנשים למשך הקיץ, וצוות מצומצם של 10 עד 14 איש נשארים לחרוף בבסיס.
אקלים

תנאי מזג האוויר בבסיס טיפוסיים למדי לאנטארקטיקה החופית, בטמפרטורה היורדת עד סביבות C°‏ 45− ועולה בקיץ רק לעיתים רחוקות מעל נקודת הקיפאון. הבסיס חשוף לעוצמתן המלאה של סופות שלג עזות, אם כי באופן כללי הוא פגיע פחות לרוחות מתחנת מקמרדו. מהירויות הרוח המקסימליות שחוו אנשי הבסיס הגיעו למשבים של עד 185 קמ"ש עם מהירויות קבועות בתנאי בליזארד של 95–115 קמ"ש. הטמפרטורה הגבוהה ביותר הייתה C°‏ 6.8, הנמוכה ביותר C°‏ 57−, והטמפרטורה הממוצעת C°‏ 19.6−.
| אקלים בבסיס סקוט 1991–2020> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בבסיס סקוט 1991–2020> ינואר.−1.4.−8.5.18 | אקלים בבסיס סקוט 1991–2020> פברואר.−7.2.−14.2.21 | אקלים בבסיס סקוט 1991–2020> מרץ.−15.8.−24.9.14 | אקלים בבסיס סקוט 1991–2020> אפריל.−18.8.−29.4.16 | אקלים בבסיס סקוט 1991–2020> מאי.−21.−33.4.23 | אקלים בבסיס סקוט 1991–2020> יוני.−20.2.−32.4.22 | אקלים בבסיס סקוט 1991–2020> יולי.−23.−35.5.13 | אקלים בבסיס סקוט 1991–2020> אוגוסט.−24.1.−37.4.12 | אקלים בבסיס סקוט 1991–2020> ספטמבר.−22.−34.2.11 | אקלים בבסיס סקוט 1991–2020> אוקטובר.−17.−28.3.13 | אקלים בבסיס סקוט 1991–2020> נובמבר.−7.5.−16.3.12 | אקלים בבסיס סקוט 1991–2020> דצמבר.−2.−8.9.9 | אקלים בבסיס סקוט 1991–2020> שנה.−15.−25.3.185 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Weatherbase
גלריה

בסיס סקוט
שילוט לבסיס סקוט על הדרך אל תחנת מקמרדו. על השלט כתוב "ברוכים הבאים לבסיס סקוט - בירת שטח חסות רוס אוכלוסייה: 85"
ראו גם

כף אוונס - כף סלעי בצדו המערבי של האי רוס, היוצר את הצד הצפוני של המבוא אל הר ארבוס.
הערות שוליים

↑
↑  Precipitation Data
בעיית קורוש

בעיית קורוש היא בעיה בתורת החוגים, העוסקת באלגברות אלגבריות נוצרות סופית. את הבעיה העלה אלכסנדר קורוש (אנ') באנלוגיה לבעיית ברנסייד מתורת החבורות, והיא שואלת האם אלגברה אלגברית נוצרת סופית היא בהכרח מממד סופי. לשאלה זו, כלשונה, יש פתרון שלילי, אך התשובה לחלק מן הווריאציות עדיין אינה ידועה.
אלגברה קומוטטיבית הנוצרת על ידי מספר סופי של איברים אלגבריים, היא בעלת ממד סופי. תכונה זו אינה נכונה באלגברות לא קומוטטיביות (האלגברה הנוצרת על ידי איברים  x,y המקיימים  \ x^{2}=y^{2}=0 היא בעלת ממד אינסופי), ולוז הבעיה, אם כך, הוא באופן שבו האלגבריות של כל האיברים אמורה לצמצם את המימד.
אם אלגברת החבורה של חבורה  G היא אלגברית, אז החבורה מפותלת (ההפך אינו נכון). במובן זה, בעיית קורוש על אלגברות חבורה חלשה מבעיית ברנסייד, העוסקת בחבורה נוצרת סופית שכל אבריה בעלי סדר סופי. מצד שני, החבורה הנלווית של אלגברה נילית מעל שדה ממאפיין חיובי היא מפותלת.
יבגני גולוד(אנ') בנה, בעזרת למת גולוד-שפרביץ'(אנ'), אלגברה נילית נוצרת סופית בעלת ממד אינסופי (1964). זוהי דוגמה נגדית לבעיית קורוש, משום שכל איבר נילי הוא אלגברי. בנייה זו פתרה את בעיית ברנסייד הכללית, משום שכאשר מממשים אותה מעל שדה סופי, מתקבלת אלגברה שחבורתה הנלווית מפותלת אך לא סופית-מקומית.
דוגמה חזקה יותר לבעיית קורוש, בעלת ממד גלפנד-קירילוב סופי, נבנתה על ידי לנגן וסמוקטונוביץ'.
מאידך, בעיית קורוש עדיין פתוחה עבור חוגים עם חילוק (וכל חוג אלגברי ללא מחלקי אפס הוא כזה). אפילו ללא הנחת האלגבריות, לא ידועה אלגברת חילוק נוצרת סופית (כאלגברה) מממד אינסופי; בעיה זו הוצעה על ידי לטישב ואיקדה.
קפלנסקי הראה שלבעיית קורוש פתרון חיובי עבור אלגברה עם זהויות.
פתרונו הקומבינטורי של Shirshov לאותה בעיה מכסה גם אלגברות אלטרנטיביות ואלגברות ז'ורדן המקיימות זהויות. פתרונו של זלמנוב לבעיית ברנסייד המצומצמת עובר דרך הוכחה כי אלגברת לי נילית המקיימת זהות פולינומית היא נילפוטנטית מקומית.
הערות שוליים

↑  Topological representation of algebras, II, Trans AMS 68(1) 1950, משפט 6.1
.
בני כריסטו

| --- | --- |

בני כריסטו, 2019
 לידה:  8 ביולי 1987  (בן 37) פלזן, צ'כוסלובקיה צ'כוסלובקיה
 שם לידה:  בן דה סילבה כריסטובאו
 מוקד פעילות:  צ'כיה
 תקופת הפעילות:  מ-2009 
 שפה מועדפת:  צ'כית, פורטוגזית, אנגלית 
 פרופיל ב-IMDb
 
בן דה סילבה כריסטובאו (בצ'כית: Ben Da Silva Cristovao, בפורטוגזית: Ben da Silva Cristóvão נולד ב-8 ביוני 1987), ידוע בשם הבמה שלו בני כריסטו, הוא זמר, פזמונאי ושחקן צ'כי ממוצא אנגולי, כריסטו ייצג את צ'כיה באירוויזיון 2021, לאחר שזכה בגמר הלאומי של ארצו.
ביוגרפיה

בן דה סילבה כריסטובאו נולד ב-8 ביוני 1987 בפלזן שבצ'כיה למשפחה ממוצא אנגולי. מאז ילדותו התעסק כריסטו בספורט לצד המוזיקה, הוא התחרה בענף הג'יו ג'יטסו הברזילאי לצד שירה וריקוד.
כריסטו ידוע בעיקר בעקבות השתתפותו בעונה הראשונה של הפורמט הצ'כי של "איידול" בשנת 2009, בה הגיע לגמר, למקום השביעי. בשנת 2010 הוציא כריסטו את אלבום הבכורה שלו.
ב־2020 זכה כריסטו בגמר הלאומי הצ'כי לאירוויזיון, עם 22 נקודות ועם פער מהמקום השני. הוא צפוי היה להתמודד באירוויזיון 2020 עם השיר "Kemama" אך התחרות בוטלה של התפשטות נגיף הקורונה במדינות אירופה.
לקראת אירוויזיון 2021 הודיעה רשת הטלוויזיה הצ'כית שכריסטו ייצג את צ'כיה באירוויזיון הבא משום שאף על פי שנבחר להתמודד בתחרות - לא זכה לעשות זאת בשנה שעברה. הוא יבצע את השיר "Omaga" על בימת חצי הגמר השני של האירוויזיון. ב-20 במאי 2021, כריסטו ביצע את השיר בחצי הגמר השני של התחרות וכשל בניסיונו להעפיל לגמר.
בשנת 2018 לוהק לתפקיד משחק קטן בסרט הקולנוע הצ'כי "Medieval" אודות חיו של המצביא הצ'כי יאן ז'יז'קה. הסרט עתיד לצאת לאקרנים במהלך 2022.
ב-21 ביולי 2023 הוציא את הסינגל "Brighter Day" עם שרה ג'יימס.
הערות שוליים

↑  Czech Republic: Benny Cristo to Eurovision 2020, אתר יורוויקס, 3 בפברואר 2020
↑  צ'כיה: בני כריסטו יבצע באירוויזיון את השיר "KEMAMA", באתר EuroMix
↑  איגוד השידור האירופי: תחרות האירוויזיון בוטלה!, באתר EuroMix
↑  צ'כיה: בני כריסטו יתמודד באירוויזיון 2021!, באתר EuroMix
| --- | --- |
בקרת זהויות :  GND: 1227468180  ISNI: 0000 0001 0525 2424  MusicBrainz: a2ce5f35-8031-49e3-95e9-c684f3f0b028  NKC: xx0125652  VIAF: 157612919   WorldCat (עם VIAF): 157612919
ברברה בבקוק

| --- | --- |

ברברה בבקוק, 1968
 לידה:  27 בפברואר 1937 (בת 87) מבצר ריילי, קנזס ארצות הברית
 מדינה:  ארצות הברית 
 תקופת הפעילות:  1956–2004 (כ־48 שנים)
 מקום לימודים:  מכללת ולסלי 
 פרסים והוקרה:  פרס אמי לשחקנית ראשית מצטיינת בסדרת דרמה - 1981
 פרופיל ב-IMDb
 
ברברה בבקוק (באנגלית: Barbara Babcock, נולדה ב-27 בפברואר 1937) היא שחקנית אופי אמריקאית. היא ידועה בעיקר מגילום דמותה של גרייס גרדנר בסדרת הטלוויזיה "בלוז לכחולי המדים", שעליה קיבלה את פרס אמי לשחקנית ראשית מצטיינת בסדרת דרמה ב-1981. בנוסף, היא ידועה גם מגילום דמותה של דורות'י ג'נינגס בסדרה "ד"ר קווין רופאה במערב", שעליה הייתה מועמדת לפרס אמי ב-1993.
קורות חיים

על אף שנולדה בארצות הברית, בבקוק בילתה את רוב ילדותה בטוקיו, יפן, כיוון שאביה, קונרד סטנטון בבקוק ג'וניור, היה גנרל בצבא ארצות הברית. היא למדה לדבר יפנית לפני אנגלית.
בבקוק למדה באוניברסיטת לוזאן, שווייץ ובאוניברסיטת מילאנו, איטליה. בנוסף, למדה במכללת Miss Porter's School בקונטיקט, ארצות הברית וסיימה את לימודיה במכללת ולסלי שבמסצ'וסטס, ארצות הברית ושם הייתה בכיתה עם אלי מק'גרו.
פילמוגרפיה > סרטים

| שנה | סרט | דמות |
| --- | --- | --- |
| 1968 | Day of the Evil Gun | אנג'י וורפילד |
| 1969 | Heaven with a Gun | גברת אנדרוס |
| 1971 | The Last Child | שלי דרם |
| 1973 | פעימות לב | בעלת קבוצה |
| 1974 | Chosen Survivors | ד"ר לנור כריסמן |
| 1977 | Christmas Miracle in Caufield, U.S.A. | רייצ'ל סוליבן |
| 1978 | Operating Room | ג'ין לורנס |
| 1979 | Survival of Dana | לורנה סימס |
| 1980 | The Black Marble | מדלין וויטפילד |
| 1981 | Back Roads | אמא של ריקי |
| 1982 | Memories Never Die | לואיס לוורי |
| 1983 | Quarterback Princess | ג'ודי מדיאה |
| 1983 | The Lords of Discipline | אביגיל סטריט קרויקס |
| 1984 | Attack on Fear | ג'יין דוטון |
| 1985 | That Was Then... This Is Now | גברת דאוגלס |
| 1986 | News at Eleven | ג'ואנה סטקלר |
| 1989 | Happy Together | רות' קרפנטר |
| 1989 | Heart of Dixie | קורלי קלאיבורן |
| 1990 | A Family for Joe | מיס קווין קולינס |
| 1992 | Far and Away | נורה כריסטי |
| 1993 | Fugitive Nights: Danger in the Desert | רונדה דוון |
| 1996 | A Mother's Instinct | גברת מיטשל |
| 1997 | ?Childhood Sweetheart | רוז קרלסון |
| 1999 | A Vow to Cherish | אלן ברייטון |
| 1999 | ד"ר קווין רופאה במערב: הסרט | דורות'י ג'נינגס |
| 2000 | Space Cowboys | ברברה קורוין |
| 2002 | שכחו אותי בבית 4 | מולי |
פילמוגרפיה > סדרות טלוויזיה

| שנה | סדרה | דמות | הערות |
| --- | --- | --- | --- |
| 1961 | NBC Sunday Showcase | אני לי | פרק אחד |
| 1963 | The Many Loves of Dobie Gillis | פמלה אוסבורן | פרק אחד |
| 1965 | The Munsters | מיס גות'רי | פרק אחד |
| 1966-1967 | Green Hornet | אליין קיירי | 2 פרקים |
| 1967 | The Lucy Show | מורה לאנגלית | פרק אחד |
| 1967-1968 | מסע בין כוכבים: הסדרה המקורית | מי 3 / פילנה / קריינית | 6 פרקים |
| 1967-1970 | Hogan's Heroes | אמא דב / מריה שמידט | 3 פרקים |
| 1968 | משימה בלתי אפשרית | מייג'ור מריה פלדר | פרק אחד |
| 1968-1973 | Mannix | אלן ווסט | 4 פרקים |
| 1969 | Family Affair | פמלה | פרק אחד |
| 1971 | Night Gallery | פלורה אדלן | פרק אחד |
| 1972 | Banyon | קרולין ווילר | פרק אחד |
| 1973 | Shaft | ג'יין קונינגם | פרק אחד |
| 1973 | Love, American Style | אנה סקוט | פרק אחד |
| 1975 | The Streets of San Francisco | ג'ודית' "ג'ודי" טיירל | פרק אחד |
| 1976 | סטארסקי והאץ' | אלן פוברס | פרק אחד |
| 1977 | McMillan & Wife | לידיה קורמן | פרק אחד |
| 1977 | .Quincy, M.E | מליסה אסטן | פרק אחד |
| 1977 | The Rockford Files | קארן הול | פרק אחד |
| 1978 | Logan's Run | מריאן | פרק אחד |
| 1978-1982 | דאלאס | ליז קרייג | 16 פרקים |
| 1979 | Salem's Lot | ג'ון פטרי | מיני-סדרה |
| 1980 | בנסון | לילי מקסוול | פרק אחד |
| 1981 | Taxi | קארן | פרק אחד |
| 1981 | Fio | לואיז בראונינג | פרק אחד |
| 1981-1986 | בלוז לכחולי המדים | גרייס גרדנר | 16 פרקים, |
| 1983 | חופשי על הבר | לנה מרשל | פרק אחד |
| 1984 | The Four Seasons | לוריין אליוט | 13 פרקים |
| 1985 | Hotel | מוניקה שאורקרוס | פרק אחד |
| 1985-1993 | Murder, She Wrote | דמויות שונות | 5 פרקים |
| 1986 | Mr. Sunshine | גברת ג'ון סווינפורד | 11 פרקים |
| 1987 | אלפרד היצ'קוק מגיש | קיסי אנרייט | פרק אחד |
| 1987 | Remington Steele | מריסה פטרס | 2 פרקים |
| 1987-1988 | The Law & Harry McGraw | אלי מגיניס | 16 פרקים |
| 1989-1990 | Empty Nest | פאולה קונרוי | 2 פרקים |
| 1990 | בנות הזהב | צ'רמיין הולינגסוורת' | פרק אחד |
| 1990 | China Beach | לוטננט קולונל ליבי הייס | פרק אחד |
| 1991 | Wings | מי הקט | פרק אחד |
| 1993-1998 | ד"ר קווין רופאה במערב | דורות'י ג'נינגס | 100 פרקים |
| 1998 | שיקגו הופ | בברלי קרונק | 2 פרקים |
| 2000 | The Pretender | אדנה ריינס | 2 פרקים |
| 2001 | פרייז'ר | פנלופי ג'נבייר | פרק אחד |
| 2001-2002 | Pasadena | ליליאן גרילי | 8 פרקים |
| 2002-2004 | המשפט של איימי | דיאן מקקרטי | 2 פרקים |
הערות שוליים

1 2  "Barbara Babcock "intriguing"". Pennsylvania, Gettysburg. The Gettysburg Times. 17 באפריל 1982. p. 16. נבדק ב-21 בפברואר 2016 – via Newspapers.com. {{cite news}}:  (עזרה)
↑  "State Secrets". Indiana, Kokomo. The Kokomo Tribune. 13 בנובמבר 1987. p. 24. נבדק ב-23 בפברואר 2016 – via Newspapers.com. {{cite news}}:  (עזרה)
| פרס אמי לבידור בפריים טיים לשחקנית ראשית בסדרת דרמה |
| --- | --- | --- |
| 1952‏-1970 | הלן הייז (1952) • לורטה יאנג (1954) • לורטה יאנג (1956) • לורטה יאנג (1959) • ברברה סטנוויק (1961) • ברברה סטנוויק (1966) • ברברה ביין (1967) • ברברה ביין (1968) • ברברה ביין (1969) • סוזן המפשייר (1970) |  |
| 1971‏-1990 | סוזן המפשייר (1971) • גלנדה ג'קסון (1972) • מייקל לרנד (1973) • מייקל לרנד (1974) • ג'ין מארש (1975) • מייקל לרנד (1976) • לינדזי וגנר (1977) • סדה תומפסון (1978) • מארייט הרטלי (1979) • ברברה בל גדס (1980) • ברברה בבקוק (1981) • מייקל לרנד (1982) • טיין דיילי (1983) • טיין דיילי (1984) • טיין דיילי (1985) • שרון גלס (1986) • שרון גלס (1987) • טיין דיילי (1988) • דיינה דלייני (1989) • פטרישיה ווטיג (1990) |  |
| 1991‏-2010 | פטרישיה ווטיג (1991) • דיינה דלייני (1992) • קתי בייקר (1993) • סילה וורד (1994) • קתי בייקר (1995) • קתי בייקר (1996) • ג'יליאן אנדרסון (1997) • כריסטין לאטי (1998) • אידי פאלקו (1999) • סילה וורד (2000) • אידי פאלקו (2001) • אליסון ג'ני (2002) • אידי פאלקו (2003) • אליסון ג'ני (2004) • פטרישה ארקט (2005) • מרישקה הרגיטאי (2006) • סאלי פילד (2007) • גלן קלוז (2008) • גלן קלוז (2009) • קירה סדג'וויק (2010) |  |
| 2011-היום | ג'וליאנה מרגוליס (2011) • קלייר דיינס (2012) • קלייר דיינס (2013) • ג'וליאנה מרגוליס (2014) • ויולה דייוויס (2015) • טטיאנה מסלני (2016) • אליזבת מוס (2017) • קלייר פוי (2018) • ג'ודי קומר (2019) • זנדאיה (2020) • אוליביה קולמן (2021) • זנדאיה (2022) • שרה סנוק (2023) ‏•‏‏ אנה סוואי (2024) |  |
| --- | --- |
בקרת זהויות :  PLWABN: 9810685287505606  BNE: XX4902042  BnF: cb14151845b (data)  ISNI: 0000 0000 7825 8889  LCCN: no99083326  SNAC: w6zb1sq8  SUDOC: 242454224  VIAF: 7032294   WorldCat (עם VIAF): 7032294
בני לוי

| --- | --- |

בני לוי
 לידה:  28 באוגוסט 1945 קהיר, מצרים 
 פטירה:  15 באוקטובר 2003 (בגיל 58) ירושלים 
 מקום קבורה:  הר המנוחות 
 מקום לימודים:  אקול נורמל סופרייר, תיכון לואי הגדול 
 מנחה לדוקטורט:  Pierre Thillet 
 מוסדות:  ליברסיון 
 עיסוק:  פילוסוף, סופר 
 הושפע מ:  מרקס, סארטר, אלתוסר, דרידה, לוינס הרב משה שפירא.
 מדינה:  צרפת 
 
בני לוי (מכונה פייר ויקטור, 28 באוגוסט 1945 – 15 באוקטובר 2003) היה פילוסוף והוגה דעות יהודי-צרפתי, בצעירותו מאואיסט אדוק ושותף פעיל במרד הסטודנטים בצרפת, לאחר מכן תלמידם של הפילוסופים ז'אן-פול סארטר ועמנואל לוינס, ובסוף ימיו יהודי חרדי, מנהל מכון לוינס בירושלים, ותלמידו של הרב משה שפירא.